# data[].attributes.body
Sovelluksen hyviä puolia ovat helppo käytettävyys ja  mahdollisuus seurata omaa edistymistään. Lisäksi lifesum opettaa elämään terveellisesti muun muassa ruokareseptien ja eri ohjeiden sekä vinkkien avulla. Visuaalisesti lifesum on todella motivoiva ja käyttäjälle tulee todella pirteä olo jo pelkästään katselemalla sovelluksen materiaaleja. Lifesum on todennäköisesti enemmän naisten suosima sovellus, koska yleensä naiset ovat miehiä kiinnostuneempia omasta hyvinvoinnistaan.

Sovelluksen huono puoli on, että sen avulla ei voi saada henkilökohtaista ohjausta, joten käyttäjän on tiedostettava, että kaikki laaditut ruokavalio- ja kuntoilusuunnitelmat ovat vain suuntaa antavia ja kannattaa analysoida kaikkea kriittisesti. Jos esimerkiksi ei ole nälkä ja sovellus käskee syömään vielä enemmän, ei ole pakko noudattaa ohjetta, jos tuntee itsensä kylläiseksi. Kannattaa käyttää maalaisjärkeä.

Käyttäjällä on mahdollisuus myös huijata itseään sovelluksen avulla. Kaikki eivät välttämättä kirjaa ylös ruokapäiväkirjaan aivan kaikkea, mitä ovat syöneet, vaan monesti pienet napostelut jätetään merkkaamatta. Jos on epärehellinen itselleen, ei tuloksia saavuteta. Lifesum ei korvaa oikeaa valmentajaa tai personal traineria ja tosiasia on, että henkilökohtainen valmentaja pystyy laatimaan optimaalisemman suunnitelman. Lisäksi valvonnan alla tapahtuva harjoittelu ja ruokavalion noudattaminen on paljon turvallisempaa.

Jos kaikki elämäntapamuutosta haikailevat ja painonpudottajat päätyvät käyttämään ilmaisia sovelluksia, eli liikunnanohjaajien tai muiden hyvinvointialalla työskentelevien palveluita ei enää käytetä. Näin hyvinvointialallakin ollaan valitettavasti päätymässä niin sanottuun kasvottomaan palveluun eli ihmisten välistä vuorovaikutusta ei ole, vaan asiakas tekee niin sanottua yhteistyötä teknologisen sovelluksen kanssa. Pahimmillaan se voi johtaa siihen, ettei liikunta- ja hyvinvointialalla ole enää töitä.

Ihmisillä on harvoin tarpeeksi tietoa liittyen terveellisiin elämäntapoihin, joten sovelluksen ohjeita päädytään noudattamaan täsmällisesti ja sillä voi olla vakavia seurauksia, jos esimerkiksi ravinnosta ei saada tarpeeksi energiaa tai suositellun liikunnan määrä on liian runsas. Yksi lifesumista löytyvä ruokavalio-ohjelma näytti olevan ketoosinen eli voi vain kuvitella, millaiset seuraukset tällaisella ruokavaliolla on pitemmän päälle. Ihminen ei pärjää ilman hiilihydraattia, jos tavoitteena on kunnon kohottaminen. Juuri tämän vuoksi kenenkään ei pitäisi alkaa noudattamaan jotakin ruokavaliota omin päin, vaan asiasta tulisi keskustella henkilökohtaisesti alan ammattilaisen kanssa.

# data[].attributes.body
Lifesum on todella helppokäyttöinen ja sen avulla voi hyvinkin päästä haluamiinsa tuloksiin, mutta on hyvä kuitenkin muistaa, ettei mikään mobiilisovellus korvaa henkilökohtaista valmentajaa. Lifesum ei anna yksilöllistä ohjausta, vaan ruokavalio- ja kuntoiluohjelmat perustuvat ainoastaan käyttäjän asettamiin tavoitteisiin ja perustietoihin. Lisäksi on hyvä muistaa, ettei mikään teknologinen sovellus ole täysin luotettava. Kaikki kalorilaskurit ovat vain suuntaa-antavia eikä jatkuva hyvinvointisovellusten tuijottelu ole pitemmällä aikavälillä hyväksi. Riskinä on, että sovelluksen käytöstä tulee pakkomielteistä, jolloin siitä tulee stressinaiheuttaja eikä se näin ollen enää auta terveyden edistämisessä.
Vakavasti ylipainoisen ei kannata koskaan aloittaa painonpudotusta omin päin pelkän sovelluksen avulla, vaan projektin on edettävä lääkärin ja liikunta-alan ammattilaisten ja mahdollisesti ravitsemusterapeutin valvonnassa. Lifesum ei takaa käyttäjän turvallisuutta, vaan on hyvä muistaa, että sovellusta käytetään omalla vastuulla.
Lifesum sopii henkilölle, joka haluaa oppia syömään terveellisemmin ja mahdollisesti tavoitteena on pudottaa muutama kilo painoa. Jos päämääränä on lihaksen kasvatus, voi lifesumista olla apua, koska yleensä monen lihasmassaa tavoittelevan on vaikeaa sisäistä, kuinka paljon energiaa on oikeasti saatava, jotta lihaskasvu olisi mahdollista. Lifesum- sovelluksen avulla asiakas saa varmasti lisää motivaatiota ja näin ollen lifesum edistää tavoitteisiin pääsyä, mutta on kuitenkin musitettava, että sovellusten käyttö on usein väliaikaista, joten itseään on osattava motivoida myös muilla keinoilla.

# data[].attributes.body
Sovelluksen avulla on helpompi havainnollistaa asiakkaille ruokien sisältämät kalorimäärät ja koska lifesum sopii erinomaisesti nimenomaan ruokailutottumusten parantamiseen, voi liikunnanohjaaja käyttää sitä tukena suunniteltaessa asiakkaan ravinto-ohjelmaa. Yleensä liikunnanohjaajalla ei ole riittäväksi tietämystä ravitsemuksellisista asioista verrattuna esimerkiksi ravitsemusterapeuttiin, joten järkevämpää on antaa vain yleisiin ravitsemussuosituksiin perustuvaa opastusta. Lifesum- sovellusta voi suositella asiakkaille, mutta on tärkeää muistaa, ettei ohjausta voi perustaa täysin pelkän liikuntasovelluksen kannalle. Ei ole kovin vakuuttavaa, jos liikunta-alan ammattilainen antaa ohjeeksi käyttää vain jotakin sovellusta. Lisäksi lifesum painottaa enemmän ruokavaliota kuin liikuntaa eli sovelluksesta ei ole paljoa apua suunniteltaessa asiakkaiden liikuntaohjelmia.
Lifesum voi toimia hyvin nettivalmennuksissa, koska asiakas voi lähettää kaikki tiedot edistymisestään personal trainerilleen, jolloin pystytään helposti analysoimaan projektin edistymistä. Koska sovelluksesta saa paljon tietoa terveellisiin elämäntapoihin ja ruokavalioon liittyen, asiakkaiden ei välttämättä tarvitse aina turvautua personal traineriinsa, vaan ongelmia osataan ratkaista itse sovelluksen avulla. Näin ohjaajan ei tarvitse tuhlata työaikaansa vastailemalla ´´saanko syödä omenan vai banaanin?´´ kaltaisiin kysmyksiin, kun asiakas osaa etsiä tietoa oma-aloitteisesti vaikka lifesumin avulla.

# data[].attributes.body
Tarkastellaan lifesum- sovelluksen käytännöllisyyttä

# data[].attributes.body
Lifesum on mobiilisovellus, joka on kehitetty avuksi erityisesti painonhallintaan ja elämäntaparemonttiin.  Sovellukseen syötetään tiedot omista ruokailu- ja liikuntatottumuksista sekä perustiedot (paino, pituus, ikä, sukupuoli...), jolloin se analysoi saamiensa tietojen perusteella henkilön elämänlaadun. Lifesum sisältää kolme eri tavoitetta: painonpudotus, terveellisempi ruokavalio ja lihasten kasvattaminen. Kun tavoite on päätetty, käyttäjä saa liikunta- sekä ravintosuunnitelman ja saatavilla on myös ravintolaskuri ja kuntoilupäiväkirja, joihin merkataan kaikki syöty ruoka ja liikuntaan käytetty aika. Lifesum antaa palautetta ja ohjeita käyttäjän saamien tulosten mukaan. ( artikkeli: 10 parasta terveys ja liikuntasovellusta)

Käyttäjä voi valita itselleen ruokavaliosuunnitelman 12:ta eri vaihtoehdosta ja sovelluksesta löytyy myös testi, jonka tulosten perusteella on suunnitella itselleen sopiva ruokavalio. Lifesum tarjoaa lukuisia terveellisiä ruokareseptejä ja vinkkejä parempiin ruokailutottumuksiin. (lifesum) Sovellus laskee kulutetut kalorit lajin ja liikuntaan kuluneen ajan perusteella. Lifesum laskee myös aterioiden sisältämän energiamäärän ja hiilihydraattien, proteiinien ja rasvojen pitoisuudet. Se myös huomauttaa, mikäli käyttäjä syö tavoitteisiin nähden liian vähän tai vastaavasti liian paljon. Vedenjuonnistakin muistutetaan. Sovelluksen saa ilmaiseksi androidille ja iSO:lle. Tarjonnassa on myös maksullisia palveluja. (lifesum-terveyssovellus tsemppaa laihduttajaa)

Sovelluksen avulla on helpompi hahmottaa ruokien energiapitoisuudet ja sopivan ruokailuannoksen kokoaminen on helpompaa. Myös oman kehittymisen seuraaminen onnistuu todella vaivattomasti. Mahdollisten motivaatio-ongelmien vähentämiseksi sovellus kannustaa ja vaikka vastoinkäymisiä tulisi, lifesum rohkaisee jatkamaan. Sovellus on helppokäyttöinen ja selkeä eli jokainen voi halutessaan ladata sen kännykkään ja aloittaa elämäntaparemontin välittömästi. Sovelluksen ulkoasu on todella pirteä, mikä varmasti lisää käyttäjien motivaatiota saavuttaa omat tavoitteensa. Sen avulla saa myös paljon lisätietoa liittyen terveellisiin elämäntapoihin ja käyttäjä tiedostaa, että terveellinen elämä koostuu monesta eri osa-alueesta, jotka on saatava kuntoon ennen kuin tuloksia alkaa ilmaantua.

Lähteet:
10 parasta terveys ja liikuntasovellusta. Terve.fi. Viitattu 24.6.2018
https://www.terve.fi/artikkelit/81465-10-parasta-terveys-ja-liikuntasovellusta
https://lifesum.com/features/, Viitattu 24.6.2018
Lifesum-terveyssovellus tsemppaa laihduttajaa. 2018. Terveydeksi. Viitattu 24.6.2018
https://www.apteekki.fi/terveydeksi/uutiset/lifesum-terveyssovellus-tsemppaa-laihduttajaa.html